INSTRUKS FOR BADSTUOPPMANN

1. Badstuoppmannen ansettes av Kollegiet for ett semester om gangen. Det er en gjensidig oppsigelsesfrist på 1 måned. Badstuoppmannen innrømmes ett semester dugnadsfri.
2. Badstuoppmannen har ansvar for å låne ut nøkkel til Badstuen og Romerbadet. Han skal også føre oppsyn med at gjeldende reglement blir fulgt.
3. Badstuoppmannen skal føre protokoll over utlån av Badstuen og Romerbadet. Han skal sette en rimelig frist for tilbakelevering av nøkkel. Han skal også gi veiledning om Reglement for Badstuen og Romerbadet til den som låner nøkkel. Ved innlevering av nøkkel skal det foretas inspeksjon for å sjekke at gjeldende reglement er overholdt.
4. Badstuoppmannen skal påse at den som ønsker å låne nøkkel etter en konkret vurdering er skikket. Utlån kan nektes hvis Badstuoppmannen etter forholdene vurderer personen som uskikket.
5. Det skal føres reservasjonsliste for fremtidig bruk av Badstuen og Romerbadet. BBB har fortrinnsrett for reservasjon på listen ved semesterstart.

Vedtatt av Kollegiet 12.03.07

Endret og vedtatt av Kollegiet 15.11.10